Document ID: 32010R0117

KOMISIJOS REGLAMENTAS (ES) Nr. 117/2010
2010 m. vasario 9 d.
iš dalies keičiantis Reglamentą (EB) Nr. 904/2008, nustatantį analizės metodus ir kitas technines sąlygas, kurios būtinos įgyvendinant prekių, kurioms netaikomas Sutarties I priedas, eksporto tvarką
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnį,
kadangi:
(1)
Komisijos reglamentu (EB) Nr. 904/2008 (2) nustatyti metodai, būdai ir formulės, kuriuos reikia naudoti skaičiuojant duomenis, gautus ištyrus prekes, kaip nurodyta 2005 m. birželio 30 d. Komisijos reglamento (EB) Nr. 1043/2005, įgyvendinančio Tarybos reglamentą (EB) Nr. 3448/93 dėl eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos ir tokių grąžinamųjų išmokų sumos nustatymo kriterijų (3), IV priede.
(2)
Reglamentą (EB) Nr. 904/2008 išnagrinėjo ekspertų grupė, siekdama įvertinti, ar tuo reglamentu atsižvelgta į mokslinę bei technologinę tame reglamente nustatytų metodų raidą. Per nagrinėjimą atliktais tyrimais ir bandymais nustatyta, kad krakmolo (arba dekstrino) kiekio nustatymas atliekant hidrolizę natrio hidroksidu ir gliukozės kiekio nustatymas taikant fermentų metodą su spektrofotometrija, šiuo metu nurodyti daugumai prekių, nebeatitinka dabartinių techninių reikalavimų, ir dėl to turi būti atnaujinti.
(3)
Todėl tikslinga nustatyti, kad krakmolo (arba dekstrino) kiekis būtų nustatomas taikant fermentų metodą paveikiant amilaze ir amilogliukozidaze, o gliukozės kiekis būtų apskaičiuojamas taikant didelio efektyvumo skysčių chromatografiją (HPLC), kaip nustatyta 2008 m. rugsėjo 16 d. Komisijos reglamento (EB) Nr. 900/2008, nustatančio analizės metodus ir kitas technines nuostatas, būtinas importo tvarkai, taikomai tam tikroms prekėms, gautoms perdirbant žemės ūkio produktus, įgyvendinti (4), su pakeitimais, padarytais Komisijos reglamentu (ES) Nr. 118/2010 (5), I priede.
(4)
Todėl Reglamentas (EB) Nr. 904/2008 turėtų būti atitinkamai iš dalies pakeistas.
(5)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 904/2008 2 straipsnio 2 punktas pakeičiamas taip:
„2.
Krakmolas (arba dekstrinas)
(dekstrinas išreikštas krakmolu)
1.
Visuose KN koduose, išskyrus KN kodus 3505 10 10, 3505 10 90, nuo 3505 20 10 iki 3505 20 90 ir nuo 3809 10 10 iki 3809 10 90, Reglamento (EB) Nr. 1043/2005 IV priedo 3 skiltyje nurodytas krakmolo (arba dekstrino) kiekis apskaičiuojamas taikant formulę:
(Z - G) × 0,9,
kur:
Z
=
gliukozės kiekis, nustatytas Reglamento (EB) Nr. 900/2008 (6) I priede apibrėžtu metodu;
G
=
gliukozės kiekis prieš paveikiant fermentais, nustatytas taikant didelio efektyvumo skysčių chromatografiją (HPLC).
2.
KN koduose 3505 10 10, 3505 10 90, nuo 3505 20 10 iki 3505 20 90 ir nuo 3809 10 10 iki 3809 10 90 krakmolo (arba dekstrino) kiekis nustatomas Reglamento (EB) Nr. 900/2008 II priede nustatytu metodu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. vasario 9 d.

Labels: 7
3
17
16